b'\n_START_ARTICLE_\nRave\n_START_PARAGRAPH_\nRave (tudi rave party) je celove\xc4\x8derni mno\xc5\xbei\xc4\x8dni plesni dogodek, kjer did\xc5\xbeeji vrtijo elektronsko plesno glasbo (techno, trance, house, tech-house, minimal, hard-techno, schranz, hardstyle, hardcore itd.)._NEWLINE_Glasba se predvaja na velikem zmogljivem zvo\xc4\x8dnem sistemu, ki tipi\xc4\x8dno proizvaja globoke nizke tone. Glasba je pospremljena s svetlobnimi u\xc4\x8dinki, kot so laserske lu\xc4\x8di, projekcija, vizualni u\xc4\x8dinki in umetna megla. Medtem, ko se nekateri rave-i lahko manj\xc5\xa1e zabave v no\xc4\x8dnih klubih ali v privatnih rezidencah, so nekateri zrasli do ogromne razse\xc5\xbenosti obiskovalcev, kot je bil festival Castlemorton Common leta 1992. Rave po navadi traja celo no\xc4\x8d do jutra, nekateri do 10 ur._NEWLINE_Dostopnost drog, \xc5\xa1e posebej znana sta MDMA (ekstazi, X, E,...) in Amfetamin (spid) je rave zabave o\xc5\xbeigosala za glavne krivce\xc2\xa0\xc2\xbbpokvarjanja\xc2\xab\xc2\xa0mladine.\n_START_SECTION_\nZgodovina\n_START_PARAGRAPH_\nSlengovski izraz rave so prvi konec \xc5\xa1estdesetih uporabljali izseljenci s Karibov, ki so se preselili v London. Izraz je pomenil zabava. V poznih osemdesetih se je termin za\xc4\x8del uporabljati za novo subkulturo, ki se je razvila iz gibanja Acid House, ki je imelo izvor v Detroitu in je kasneje popolnoma spremenilo klubsko sceno v Angliji. Na za\xc4\x8detku se je beseda rejver uporabljala za vse pripadnike te subkulture proti koncu prej\xc5\xa1njega stoletja pa je dobila slab\xc5\xa1alni prizvok._NEWLINE_Mainstreamovski rave-i so se za\xc4\x8deli sredi osemdesetih let 20. stoletja kot upor in odziv na trende v popularni glasbi in komercijalnim radijskim postajam._NEWLINE_Da bi se oddaljili od mainstreamovskih klubov, so rave organizirali v zapu\xc5\xa1\xc4\x8denih skladi\xc5\xa1\xc4\x8dih, raznih ko\xc4\x8dah in na prostem. Vlada in policija so rave zabave marsikje prepovedali, uradno zaradi prevelike nevarnosti in neurejenosti prireditvenih prostorov, v resnici pa so se bali mno\xc5\xbeice ljudi, ki se je na takih dogodkih zbirala. Taki ukrepi so prisilili organizatorje, da so tovrstne zabave za\xc4\x8deli prirejati po klubih in diskotekah._NEWLINE_Ker je policija postala vedno bolj pozorna na rave kulturo, so organizatorji ugotovili, da kraj rave zabave vpliva tudi na njegov uspeh. Zaradi tega so organizatorji rave promovirali od ust do ust ali pa le izbrancem na e-mail. Nekateri so \xc5\xa1li tako dale\xc4\x8d, da so izdelovali posebne skrivne zemljevide, ki so vodili do dogodka.\n_START_SECTION_\nOsemdeseta\n_START_PARAGRAPH_\nSredi osemdesetih let 20. stoletja je rave sceno preplavil val psihedeli\xc4\x8dne plesne glasbe. Acid House in Techno sta zavladala londonskim in manchesterskim plesi\xc5\xa1\xc4\x8dem._NEWLINE_Veliko \xc5\xa1tevilo policijskih intervencij je rave zabave premaknilo na pode\xc5\xbeelje. Rave je kmalu postal sinonim za spontano vikend zabavo zunaj avtocestnega obro\xc4\x8da M25 Orbital (po njej se imenuje tudi slavni duo Orbital), ki obkro\xc5\xbea London._NEWLINE_Zgodnja rave scena je vladala tudi v podzemlju ameri\xc5\xa1kih mest, kot so San Francisco in Los Angeles, hitro pa se je raznesla tudi v San Diego, New York in v evropske metropole.\n_START_SECTION_\nDevetdeseta: Velika Britanija\n_START_PARAGRAPH_\nRave je postal globalni fenomen med letoma 1991 in 1992. Posamezniki, ki so prvi\xc4\x8d \xc5\xa1li na rave so bili tako navdu\xc5\xa1eni, da so pri\xc4\x8deli prirejati tovrstne zabave tudi sami. Sredi devetdesetih let 20. stoletja so ogromne korporacije skrbele za promocijo in uvajale nove trende v rave kulturo, kar je prineslo tudi njegovo komercializacijo._NEWLINE_Leta 1994 so v Zdru\xc5\xbeenem kraljestvu uvedli zakon, po katerem je bil lahko kaznovan posameznik, ki je nameraval organizirati rave zabavo in celo tisti, ki se ga je udele\xc5\xbeil.\n_START_SECTION_\nDevetdeseta: Evropa\n_START_PARAGRAPH_\nV srednji Evropi je rave kultura postala novo gibanje mladine. DJ-i in producenti plesne glasbe, kot Westbam so promovirali obstoj\xc2\xa0\xc2\xbbrejvarske\xc2\xab\xc2\xa0dru\xc5\xbebe in so elektronsko glasbo postavili kot tekmeca Rock\'n\'roll-u. Elektronska plesna glasba in rave kultura sta resni\xc4\x8dno postali masivni gibanji. Rave-i (kot se tudi re\xc4\x8de rave zabavi) so imeli po ve\xc4\x8d 10.000 obiskovalcev, mladinske revije so pisale nasvete, kako izgledati kot\xc2\xa0\xc2\xbbraver\xc2\xab, televizije so oddajale oddaje o Technu in House-u. Festival Love Parade je med letoma 1997 in 2000 privabil ve\xc4\x8d kot milijon obiskovalcev.\n_START_SECTION_\nNovo tiso\xc4\x8dletje\n_START_PARAGRAPH_\nV za\xc4\x8detku tiso\xc4\x8dletja se je \xc5\xa1tevilo ilegalnih rave-ov zmanj\xc5\xa1alo, nara\xc5\xa1\xc4\x8dati pa je za\xc4\x8delo \xc5\xa1tevilo organiziranih, legalnih dogodkov. Po mnenju dolgoletnih opazovalcev je rave kultura in glasba konec devetdesetih za\xc4\x8dela stagnirati. Obdobje\xc2\xa0\xc2\xbbeksplozivne rasti\xc2\xab\xc2\xa0je bilo kon\xc4\x8dano, za\xc4\x8detna navdu\xc5\xa1enost pa je za\xc4\x8dela padati._NEWLINE_V za\xc4\x8detku tiso\xc4\x8dletja sta termina rave in raver med poslu\xc5\xa1alci elektronske plesne glasbe dobila slab\xc5\xa1alen prizvok, \xc5\xa1e posebej v Evropi. Rave zabavi se ni ve\xc4\x8d poimenovalo rave, ampak se je namesto tega za\xc4\x8delo uporabljati izraze kot so festival ali party. Dra\xc5\xbe\xc2\xa0\xc2\xbbilegalnosti\xc2\xab\xc2\xa0pa v sedanjem \xc4\x8dasu najbolj vzdr\xc5\xbeujejo Psy/Goa trance rave-i. Elektronski ritmi so s\xc4\x8dasoma na\xc5\xa1li pot v mainstream glasbo in tako so elektronski festivali postajali \xc5\xa1e bolj mno\xc5\xbei\xc4\x8dno obiskovani in komercialno orientirani. Med najve\xc4\x8dje spadajo: Tomorrowland, Electric Daisy Carnival, Sensation, Ultra Music Festival, Nature One, ...\n_START_SECTION_\nVrste raverjev in modni stil\n_START_PARAGRAPH_\nOld school raver je nekdo, ki je raver \xc5\xbee dolgo \xc4\x8dasa, medtem ko je baby raver nekdo, ki je \xc5\xa1ele na za\xc4\x8detku obiskovanja rave-ov. Club kid se obla\xc4\x8di v svetle barve in obla\xc4\x8dila, ki imajo na sebi umetno usnje ali puh iz svetlih barv. Zelo radi imajo tudi florescentne zapestnice in ogrlice. Veliko jih seboj na rave nosi tudi\xc2\xa0\xc2\xbbotro\xc5\xa1ke\xc2\xab\xc2\xa0nahrbtnike (v obliki raznih \xc5\xbeivalic), po navadi se tudi mo\xc5\xa1ki club kid-i obla\xc4\x8dijo na\xc2\xa0\xc2\xbb\xc5\xbeenski\xc2\xab\xc2\xa0na\xc4\x8din. Candy raver izmenjuje ali razdaja majhna darilca, kot so objemi, igra\xc4\x8dke, droge, CD-je, zapestnice, ogrlice ali sladkarije. Pogosto nosijo\xc2\xa0\xc2\xbbotro\xc4\x8dja\xc2\xab\xc2\xa0obla\xc4\x8dila, kot so zapestnice/ogrlice, ki se svetijo v temi in majice z risanimi junaki. Predvsem pa jih hitro spoznamo po doma izdelanih ogrlicah/zapestnicah (raver candy) iz velikih kroglic. Te so velikokrat tudi podarjene v spomin na rave ali za ustvarjanje novih prijateljstev. Izraz candy raver se uporablja tudi za osebe, ki pogosto jemljejo droge (candy - bombon). Liquid kids ponazarjajo plesne elemente rave scene. Liquid (teko\xc4\x8dina) ponazarja fluidno premikanje telesa._NEWLINE_Sodobni raverji (pogovorno tudi "flasherji") se ne delijo ve\xc4\x8d na razli\xc4\x8dne vrste, temve\xc4\x8d imajo lahko zna\xc4\x8dilnosti vseh vrst. Najbolj priljubljene so pisane barve obla\xc4\x8dil in veliko svetle\xc4\x8dih dodatkov kot so: zapestnice, ogrlice, son\xc4\x8dna o\xc4\x8dala, dude, pi\xc5\xa1\xc4\x8dalke, otro\xc5\xa1ki nahrbtniki, krila, piercingi, ... Lasje so pobarvani na pestre barve, spredaj oblikovane na pre\xc4\x8dko, zadaj na\xc5\xa1pi\xc4\x8dene; ali pa popolnoma svobodno. Priljubljena modna znamka je Cyberdog in obutev Buffalo z visokimi podplati. Pri \xc5\xbeenskah so obi\xc4\x8dajna minikrila in puhaste gama\xc5\xa1e, pri mo\xc5\xa1kih pa zasledimo svetle\xc4\x8de hla\xc4\x8de (Phat pants), ki so zna\xc4\x8dilne za ples shuffle.\n_START_SECTION_\nRave na Slovenskem\n_START_PARAGRAPH_\nFESTIVALI: Woodshock (\xc5\xa0martno pri Ljubljani), PULSE festival (Zeleni gaj, Dornberk), Eco Festival (Nova Gorica), Electronic Carnival (Maribor/Ljubljana), \xc5\xbdur z razlogom (Ljubljana), Dan elektronike (Ljubljana), DiscoNautica (Koper), ..._NEWLINE_KLUBI: Ambasada Gavioli (Izola), Klub InBox [ex. Fun Factory] (Ljubljana), Klub K4 (Ljubljana), Club Simfonija (Planina pri Uncu), Club Marco Polo (Nova Gorica), Dvorana Golovec (Celje), Diskoteka Afrika (Trebnje), Lipa club (Sp. Pirni\xc4\x8de), F club (Ljubljana), Klub Pr\xc5\xbean (Ljubljana), ..._NEWLINE_STYLING TRGOVINE: Cosmic Shock (Ljubljana), Naya\'s EVILHAIR (Ljubljana).'